JohanHeinsen/ENO huggingface dataset:
Aalborgs Stifts Adresseavis, 1826-04-12
Vinden: Den 6te April N. V.; om Aftenen V. S. V. - Den 7de N. V. og Storm. - Den 8de N. V. - Den 9de, J. S. V., Eftermiddag S. S. O. - Den 10de S. V.
Aalborgs Stifts Adresseavis, 1826-04-12
Natten imellem den 9de og 10de April har en Fisker heraf Byen fanget en Stør i Liimfjorden, lidet østen for Skibsbroen, en stor Sjeldenhed her paa Stedet. Den var omtrent 3 Alen lang fra det yderste af Snuden til det yderste af Halen.
Aalborgs Stifts Adresseavis, 1826-04-12
Bekjendtgjørelser. Paa Bogtrykker Borchs Forlag er trykt den forhen lovede Anviisning til Dyrkning af Astragel, der er bekjendt for at kunne sættes istædetfor Jndisk Kaffe. Denne Anviisning erholdes hæftet for 8 s. Expl., og 16 Exemplarer, betales blot med 1 Rbd. af hvem, der til almeent Brug ønsker at uddele Anviisningen til Astragelens Dyrkning, hvilken vil være ligesaa nyttig for Landoeconomie, som for Folks Pengepung og Helbred. Ferdinandinesdal den 12te April 1826. P. D. Faber.
Aalborgs Stifts Adresseavis, 1826-04-12
Jeg sælger mit Have= og Blomsterfrøe, Frugttræer, Stikkelsbærriis, m. m., billigere nu, end længere hen, og derfor øn skeer jeg snart at faae Ordre af dem, der vil kjøbe og betale. Frøet m. m. er ægte godt. Jngstrup ved Kattesundsport.
Aalborgs Stifts Adresseavis, 1826-04-12
Ærtestager kan faaes hos Lars Bøggild.
Aalborgs Stifts Adresseavis, 1826-04-12
Nogle Køer som snart kælver kan kjøbes hos Lars Bøggild.
Aalborgs Stifts Adresseavis, 1826-04-12
Alle Slags Papirer, Bøger, Lak, Blyanter m. m. udsælges til de billigste Priser hos Lars Bøggild. Godt Haugefrøe og nogle forædlede Frugttræer, faaes i dette Foraar til billige Priser i Hiørring hos Lemberg.
Aalborgs Stifts Adresseavis, 1826-04-12
Hos Jens Lynggaard i Hr. Broder Møllers Leievaaning ved Østeraae, sælges Agent Galsters fine vel conserverede Kastanie-Kartofler til 24 s. Skjeppen, 6 s. Fjerdingkarret.
Aalborgs Stifts Adresseavis, 1826-04-12
Auctioner. Formedelst Vraae Præstegaards Bortforpagtning, bliver sammesteds Tirsdagen den 25de April næst Kl. 10 Formiddag, afholdt Auction over endeel Besætning, af Heste, Køer, Qvier og nogle Faar, Gaardsredskaber, Vogne, Plove, Harver, en Tromle, en Kornharpe og en Skovsaug m.v. Bye- og Herredsfoged-Contoiret i Sæbye, den 5te April 1826. Hassing.
Aalborgs Stifts Adresseavis, 1826-04-12
Næstkommende 27de April og følgende Dage bliver paa Worgaard afholdt Auction over en Deel af Generalmajor v. Rottenborg og Frues Stervboes Løsøre, hvoriblandt Sengeklæder, Kjøkkentøi og andet Jndboe, en Vienervogn, 2de Sæt Messing Bringtøi, 4 Heste, nogle Sviin og Grise, Avlsredskaber af Plouge, Harver og Tromler foruden meget mere. Auctionen begynder hver Dags Formiddag Kl. 10. Conditionerne bekjendtgjøres paa Stedet. Oveegaard den 7de April 1826. Muhle.
Aalborgs Stifts Adresseavis, 1826-04-12
Efter det kongelige Rentekammers Begjæring, bliver den Hans Majestæt Kongen tilhørende Jagtrettighed paa Seilstrup Sogns Jorder, ved offentlig Auction, som afholdes hos Sognefogden i Seilstrup Sogn, Mandagen den 24de April førstkommende, om Formiddagen Kl. 10, stillet til Bortforpagtning paa 10 Aar; hvilket herved bekjendtgjøres. Bye- og Herredsfoged-Contoiret i Sæbye, den 18de Marts 1826. Hassing.
Aalborgs Stifts Adresseavis, 1826-04-13
Spanien. Fra Barcellona skrives, at der imellem Spanien og Frankrig skal være afsluttet en ny Tractat, i hvis Følge der endnu i adskillige Aar skal forblive Fransk Besætning i nogle af Spaniens vigtigste og fasteste Stæder, saasom Barcelona, Cadiz, Pampelona &c. For hurtigen og hyppigen at faae Efterretninger fra Portugal har Regeringen i Spanien oprettet en Stafetpost imellem Badajoz og Madrid.
Aalborgs Stifts Adresseavis, 1826-04-13
Da Joseph Napoleon var Konge i Spanien blev det rige San Martins Kloster i Madrid nedrevet og Tomten forvandlet til et af Stadens skjønneste Torve. Men nu ganske nylig har Kongen tilladt Jesuiterne igjen at bebygge denne Plads. Da nu den 13de Marts de derpaa opførte Træboder og Skure skulde nedbrydes, satte Kræmmerne sig til Modværge: "Regeringen sørger bare for Munkene! Have vi da ikke sagtens Munke og Klostere nok," saaledes lød det fra Skaren. Men Vaabenmagt kom til, Bayonnetterne adspredte Urostifterne, af hvilke adskillige bleve satte i Forvaring, og nu er et prægtigt Kloster i Bygning.
Aalborgs Stifts Adresseavis, 1826-04-13
Rusland. Efterat det Keiserlige Lig den 17de Marts var bragt fra Zarskojeselo til Lystslottet Tschesme, hvor det om Aftenen af Geistligheden blev omfløttet i den nye prægtige Kiste, gik det højtidelige Sørge-Jndtog i Hovedstaden næste Dag for sig. Alt om Morgenen Kl. 7 satte Toget sig i Bevægelse, og naaede først Kl. 11 1/2 til Stadens Port, hvor det modtoges af Keiseren tilhest med Storfyrst Michael, de fremmede Prindser, en talrig Generalstab, Keiserinderne Alexandrine og Marie, Storfyrst Alexander &c. Alle Huse og Tage vare fyldte med Tilskuere, Gaderne sort drapperede og nogle Huse fra øverst til nederst behængte med sort. J alle Gader, hvor Militæret dannede Spalier, maatte efter en stræng Politibefaling intet Menneske lade sig see. Toget indtog over en Russisk Miil og naaede først Kl. 2 til den Kasanske Kathedral kirke. Fra Slagdommen fulgte Hs. Majestæt Keiseren i dyb Sorg, Storfyrst Michael, Prindserne af Oranien og Preussen, samt Hertugen af Wellington, Generalstaben &c. umiddelbar efter Liget tilfods, ligesom den talrige Græske Geistlighed i festlig Ornat for det. Den prægtige Ligvogn med 8 Heste forspændt, skal have kostet 50000 Rubler. 4 Generalmajorer holdt ved Stolperne, 8 andre Generaler bare Kvasterne paa Tronhimmelen, 8 Stabsofficerer førte Hestene, den forevigede Monarks Generaladjutanter gik foran Ligvognen og ved begge Sider 60 Pager med Fakler. Kisten, Baldakinen og Vognen vare keiserlig prydede og straalede af Guld og Sølv. Jsær udmærkede sig Ridderen i Guld Rustningen paa den snehvide Hest og Keiserens troe Liv kudsk Jlm, paa hvem den dybe Smerte, hvormed han sidste Gang førte den elskede Herre, udtrykte sig ved de hyppige Taarer, som faldt paa det snehvide Skjæg. Saalænge Processionen varede ringedes med Klokkerne fra alle Stadens Kirker og hvert Minut fyredes et Kanonskud. Da Liget var opstilt paa Katafalken i Kirken, holdt Metropoliten Seraphim en højtidelig Sjelemesse, hvorpaa aabnedes alle Stænder Adgang, for at bringe den elskede Monark deres sidste Hylding. Daglig holdes to Gange Messe i Kirken, hvor 4 Geheimeraader, 4 Etatsraader, 2 Kammerherrer og 6 Kammerjunkere Dag og Nat holde Vagt ved Liget. Den 25de skulde det bisættes i St. Peter Pauls Cathedralkirke. - Saaledes er den sørgelige 18de Marts forbi, den Dag, paa hvilken Keiserhuset og hele Rusland, saa at sige, anden Gang følte det uoprettelige Tab af sin inderlig elskede Fader og Velgjører.
Aalborgs Stifts Adresseavis, 1826-04-13
Blandinger. J Stockholm gik det Rygte, at Hertugen af Wellington paa sin Hjemreise fra St. Petersborg agtede at lægge Veien om Stockholm og om kort Tid besøge denne Hovedstad. Baade den Russiske Keisers endnu levende Moder og hans forlængst afdøde Bedstemoder Keiserinde Catharina den Anden vare barnfødte i Stettin. Denne Stad har heraf taget Anledning til at lykønske Hans Keiserlige Majestæt til hans Thronbestigelse, hvorpaa fulgte en høist naadig Haandskrivelse fra Keiseren. Et Fransk Blad fortæller, at alle ildesindede og skarnagtige Karle i Constantinopel opsøges og bringes ombord paa Orlogskibene, hvor de lænkes om Benene og hver af dem faaer 200 Piaster at leve for indtil Eskadrens Afseiling. (En Tyrkisk Piaster er henved to Mark i Danske Rigsbanktegn.)
Aalborgs Stifts Adresseavis, 1826-04-13
Det Portugisiske Regentskab udsteder alle sine befalinger i Keiser Pedros Navn. Jnfanten Miguel lever meget stille og indskrænket i Vien og man mener, at han vel fordet Første i nogen Tid forbliver der. Den høisalige Kejsers og Konges jordiske Levninger bleve den 15de Marts højtideligen indsatte i Gravhvælvingen i Klosteret SanVincente de Flora.
Aalborgs Stifts Adresseavis, 1826-04-13
Fyrsten af Schwarsburg Sondershausen har i Betragtning af de trykkende Tidsomstændigheder eftergivet sine Undersaatter hele Kvægskatten, som udgjør 6878 Rigsdaler, og desuden af andre Skatter 4000 Rigsdaler.
Aalborgs Stifts Adresseavis, 1826-04-13
En af det Tyske Bogskriveries Veteraner, Johann Heinrich Vot, er ved Døden afgaaet i Heidelberg den 29de Marts. Han var født i det Meklenborgske den 20de Februar 1751.
Aalborgs Stifts Adresseavis, 1826-04-13
J Spanien er Don Francisco Sanchez Gade givet Kongelig Bevilling at han maa i Sierra Leona imellem Stæderne Hermachuelis, Escapiel og Aznaga anlægge ti nye Kolonier, hver til 30 Familier. Til disse nye Kolonie Anlæg maa han af de nærmeste Provindsers Fattigstiftelser, udtage arbejdsdygtige Folk, og blandt andre Opmuntringer sikres Nybyggerne 20 Aars Afgiftsfrihed. Mungo Parks Dagbog er ikke tabt, som man saa længe har troet. Jfølge sikre Efterretninger kjøbte en Franskmand samme for 30 Dollars af en Neger ved Senegal. Han blev siden af en Englænder budt 200 Dollars, men han vilde ikke skille sig ved den. Haandskriftet indeholder den nøiagtigste Beretning om Mungo Parks sidste Reise i Afrika, og rækker lige til næstsidste Aften før hans Død.
Aalborgs Stifts Adresseavis, 1826-04-13
Rusland har en Marine, der nu i Henseende til Vigtighed vel er den 3die i Europa, har 289 Seilere, hvoriblandt 32 Linieskibe, med 4348 Kanoner og 32046 Mand Besætning, men under Keiser Alexanders Regering var blot det sorte Havs Flode i Virksomhed, og det syntes som om der ej var anvendt stor Opmærksomhed paa det østersøiske Havs store Flode; kun blot paa at vedligeholde den.
Aalborgs Stifts Adresseavis, 1826-04-13
Paa et Forslag fra Storhertugen af Meklenborg Sverin at lægge en Afgift paa fremmed Salt, Kalk og nogle andre Slags Varer, have Landstænderne forestillet, at saadant Paalæg vilde blive til Skade for Landet, da dettes meste Udførsel bestaaer i landlige Producter og disse for en stor Deel borttuskes udenlands, hvorudover Paalæg paa udenlandske Varer vil skade Afsætningen af egne Frembringelser. Om Salt hedder det i deres Forestilling: "Paalæg paa fremmed Salt, hvorunder forstaaes Spansk, Engelsk og Lyneborgsk Salt, synes forbundet med særdeles Vanskeligheder og Skade. Det Spanske Salt bruges fornemmeligen til Sildsaltning. Ved Paalæg paa samme vilde altsaa en Jndustrigren komme meget til at lide, hvis Opblomstren man dog meget maa ønske. Lyneborgersaltet bruges fornemmeligen til Jndsaltning af Smør og giver dette visse Fortrin, som befordre sammes Afsætning, især udenlands. Men det Engelske Salt forbinder med denne lige Egenskab endnu ogsaa den Fordel, at det udgjør en vigtig Hjemfragts-Artikel, saa at altsaa dets Beskattelse vilde bebyrde Omsætningen med England, som man dog for alle Ting maa stræbe at see befordret. - Men desuden er Salt en saa almen første Fornødenhed for alle Mennesker, et Kryderi, som de ringere Classers Næringsmidler endnu mindre kunne undvære, end de meere velhavende Classers, saa at Beskattelsen af fremmed Salt, for derved at forhøje Prisen paa det indenlandske, vilde i Virkeligheden blive en især for de ringere Folk byrdefuld Kopskat, der vilde blive saameget mere trykkende, da Paalægget paa udenlandsk Salt ikke maatte være ubetydeligt, hvis det skulde kunne virke noget til at hæve Prisen paa indenlandsk Salt.
Aalborgs Stifts Adresseavis, 1826-04-13
Til de mangfoldige nye Opdagelser som udmærke vort Aarhundrede, mener man nu ogsaa at bringe den Konst tilveje, at kunne samtale med Andre i Miles Afstand. Man vidste allerede forlængst, at Træ er en fortrinlig Klang=Leder. Hænger man f. Ex. et Ur paa den ene Ende af en Bielke, saa kan man tydeligt høre dets Slag ved at lægge Øret til den modsatte Bielke=Ende. En Kjøbmand Jorrisen i Cleve, der næsten var aldeles døv, blev en Dag han sad ved Siden af En der spillede Claveer, højst overrasket, idet han, ved tilfældigviis at berøre Jnstrumentet med Tobakspiben, som han holdt imellem Tænderne, tydelig fornam enhver Node. Denne Opdagelse skaffede ham Brugen af sin tabte Sands igjen. Han tog nemlig, hvergang han vilde indlede en Samtale, et Stykke Træ mellem Tænderne, og bad Den, han vilde tale med, paa samme Maade at sætte sig i Berørelse med Stokkens modsatte Ende; saaledes var han istand til at høre hvert Ord, selv ved den svageste Hvisken. En lignende Virkning frembringes, naar den Døve lader Stokken hvile paa en Tønde og faaer Den, han vil underholde sig med, til at tale ned i Tønden.
Aalborgs Stifts Adresseavis, 1826-04-13
Hr. Biot, En af Frankrigs udmærkede Lærde, bosat i London, har anstillet Forsøg over Lydens Forplantelse tværs igjennem faste Legemer og gjennem Luften i Rør af 1000 Yards Længde, og den overraskende Virkning satte enhver Tilstedeværende i Forbauseelse, thi skjøndt man talede ganske sagte, gik ikke et Ord glip deraf. Nu menes der, at naar man ved den blotte Hvisken kan gjøre sig forstaaelig i et Fjerdingveis Afstand, saa lader sig med god Grund antage, at lydeligt udtalte Ord maa gjennem en Rørledning kunne høres i en Afstand af 2030 Mile. Anvendelsen af denne Theorie maatte give de meest paafaldende Resultater. Man maa ingenlunde troe - siger Avisen Times -at dette Project er kun chimærisk. Hr. Biots Forsøg ere afgjørende og ville ikke blive staaende derved. For 25 Aar siden vilde den Jdee at oplyse vore Gader og Vaaninger ved en usynlig, stundom i 6 Miles (alt engelske) Afstand udviklet Substants, ikke være forekommen mindre overordentlig end det nærværende Project. Desuden er det slet ikke mere forunderligt at gjøre sig ved Ord forstaaelig i nogle tusinde Miles Afstand, end ved gjennem Telescopet at undersøge endnu langt fjernere Gienstande saa nøie, som om de vare nogle faa Skridt borte. Der siges, at en Forening af engelske Rigmænd ville anvende en betydelig Sum for at overbevise sig om Projectets Udførelse i det Store. J Fasten foranstaltes der i Segovia en Fortegnelse over alle de Themata, som der daglig skal prædikes over, og denne Fortegnelse forelægges derpaa først Kannikerne, saa Præsterne og dernæst Klostrene, til Udvalg. Der ere over 20 Kirkesogne, og 13 til 14 Klostere sammesteds, og alle Theemata ere valgte, undtagen et, om Forglemmelse og Tilgivelse af Fornærmelser samt om Kjærlighed til Fiender; dette Emne har ikke en eneste Præst eller Munk villet befatte sig med. J et Kloster sagde Superioren: "Det krænker mig dybt, at bemærke denne Stemning hos mine Brødre; var jeg simpel Munk, saa skulde jeg gjerne prædike derover; jeg kunde i det høieste komme i Fængsel derfor, og havde dog opfyldt min Pligt; men nu kan jeg ikke compromittere mit Kloster.
Aalborgs Stifts Adresseavis, 1826-04-13
Astronomerne i Tyskland have bemærket nye Pletter paa Solen, hvoraf to udmærke sig ved deres Størrelse. Den 9de Marts indtog den største af dem 85 Sekunder, der gjør en Strækning af 6000 Mile.
Aalborgs Stifts Adresseavis, 1826-04-13
J St. Petersborg er udkommet et smukt Kobber som forestiller Keiser Alexander paa sit Dødsleie og Keiserinden, i taarels Smerte ved Siden af ham. J Baggrunden, Adjutanter og Læger.
Aalborgs Stifts Adresseavis, 1826-04-13
En Madame Döpser, som endnu lever i den slesiske Bye Ohlau, er bleven berømt ved sit sjeldne Exempel paa kvindelig Frugtbarhed. J 22 Barselsenge havde hun bragt 44 Børn til Verden. Da Adskillige havde anseet denne Beretning for Digt, saa lod Provst Hermes i Breslau, der kjendte Konen, bekjendtgjøre følgende i de slesiske Provinzialblade: Madame Dopfer blev i sit 17de Aar gift med Chirurg Böttcher i Ohlau. J dette hendes første Ægteskab nedkom hun 19 Gange saaledes: J elleve Barselsenge med 11 Børn, i sex med 12 Børn, en Gang nedkom hun med 3, og en Gang med 4. Hun havde altsaa i 19 Barselsenge 30 Børn, nemlig 27 Sønner og 3 Døttre, der samtligen vare blevne døbte. Da hendes Mand var død i sit 42de Aar, giftede hun sig anden Gang med Skorsteensfejermester Dopfer; ham fødte hun, i første Barselseng 3 Sønner, i anden 5, i tredie 6, tilsammen 14 Sønner. Disse 14 sidste Børn vare vel Alle fuldbaarne, men samtlige dødfødte. Denne frugtbare Moder har altsaa i et Tidsrum af 30 Aar, i 22 Barselsenge, født 44 Børn; dog ere af dette overdrevne Antal ei flere end 2 Sønner af første Ægteskab i Live, og begge disse ere ansatte som Chirurger i den preussiske Armee. Da Kongen var i Slesien, nød denne mærkværdige Kone den Ære, at blive ham forestillet, og fik en kostbar Foræring. Og saa er hun formet i Vox, ifølge Anmodning af et Voxkabinets Besidder. Saltvands-Fisks Forflyttelse til fersk Vand.
Aalborgs Stifts Adresseavis, 1826-04-13
Det er af Columella bekjendt, at Rommerne havde Saltvands-Fisk i Parke med fersk Vand. Allerede i Republikens første Dage var det i Brug, at den Rommerske Almue gik ned til Havbredden, samlede Fiskerognen, og satte den i Roms Ferskvands-Søer, hvor Fiskene formerede sig og bleve bedre. Det var en Green af Landhuus holdningen. Under Keiserdømmet udgjorde det de Riges og Mægtiges Morskab, at sysle hermed, og overordentligen store og kostbare Jndretninger gjordes dertil. Paa Kysterne af Grækenland, ved Mesolongi og flere Stæder, ere fra umindelige Tider Parker med Saltvandsfisk. Ogsaa i Storbritanien er dette med Held efterlignet. J Skotland ere tre til fire saadanne Parker, deriblandt en i Firth af Forth, en paa Orkney Øerne og en i Galloway. Nyligen er det samme indført paa Guernsay. En Park 4 acres stor, som ikke før var til nogen Nytte, afkaster nu ved saadan Anvendelse en høi Rente. - De Slags Saltvands-Fisk, hvormed der paa dette sidste Sted ere gjorte Forsøg, er: Mullen, Grundlingen, Tungen, Rødspetten, Hav Aalen, Kabliauen, Sprit ten, Brislingen, Lampretten, Hundsteilen, Ulken, Flønderen, Smelten, Steenbideren, Paafuglefisken, Pigvaren, Toblesen, Hvidlingen, Makrelen, Silden; desuden med Reien, Krabben, Østersen. - Enhver af de hidtil forsøgte Fiskearters Smag blev forbedret ved Forflyttelsen. Tungen bliver 2 Gange saa tyk, som en Fisk af samme Størrelse i Havet, dens Skind, bliver meget mørkt, næsten sort. Rødspetten bliver ogsaa meget tykkere, og mister sine Pletter. Undertiden forekom den at være tre Gange saa tyk, som i Havet. Mullen ophører næsten at voxe i Længden, men bliver bredere, og faaer et tykkere Lag Fedt. Krabber og Reier have selv fundet Veien til Fiskeparken, ligesaavel som Grundlingen og nogle andre og istedetfor der ikke før var nogen af de to første Slags, vrimler Parken nu af dem. Aalen har ogsaa kjendeligen formeret sig, og det er nu let at fange et heelt Vognlæs fuldt, hvor 1 a 2 Dusin før var en stor Fangst. Anmelderen, Dr. MCullock, siger at han har faaet Vished om, hvad Cuvier ikke før vilde troe, at der er to Slags Ferskvands-Aal, der skjelne sig ved Næ sens Brede og Spidse. - J det ferske Vand er der meere Suurstof end i det salte; følgelig er Aandedraget lettere i hint end i dette. Af denne Aarsag maa Saltvandsfisk ogsaa kunne indaande i fersk Vand. - Paa Ovenstaaende har man bygget det Forslag, at anlægge en Fiskepark, for at forsyne London med Saltvandsfisk, ved at indslutte endeel af Themsen med Palisader og der indsætte Fisk. - Det var et Forsøg, som vel var værdt at anstilles, at hensætte nogle Saltvandsfisk i vore Jndsøer og Fiskeparke, og dertil et Forsøg, som ikke var forbundet med mange Omkostninger. (H. T.)
Aalborgs Stifts Adresseavis, 1826-04-13
Døde. Peter v. Romeis, forhen Secondlieutenant ved Hs. kgl. H. Prinds Christians Regiment, 30 Aar; Frue A. M. Rawert, fød Krieger, 67 Aar; Peter Faber, Controlleur ved den kongl. Porcellainsfabrik i Kjøbenhavn, 46 Aar; Magnus Bjørklund, 70 Aar; Hofglarmester Peder Berg, 62 Aar; Orgelbygger Gronnenberg, 73 Aar; Kornmaaler Th. P. Weistrup, 62 Aar; Snedker And. Schyth, 59 Aar; Mad. E. Nielsen, fød Gryttern, 44 Aar; Alle i Kjøbenhavn. - Exam. jur., Fuldmægtig A. B. Albrechtsen, 30 Aar, i Nykjøbing i Sielland. - Toldbetjent Jørgen Lund, 35 Aar, i Nyborg. - Mad. D. Byberg, fød Kellinghuusen, 68 Aar, i Odense. - Pastor emer. Provst Jens Bonne Høyer, i Hee. - Mad. J. M. Corvinus, 85 Aar, i Velling Præstegaard. - Agent Jurgen Vahlert, 48 Aar, i Neuenbrock.
Aalborgs Stifts Adresseavis, 1826-04-13
Bekjendtgjørelser. At Taxten for Tømmer= og Muursvende her i Byen for Halvaaret fra 1ste April til ultimo September d. A. med Stiftamtets Approbation er sat saaledes: for en Svend daglig 3 Mk. 4 s. Tegn. Mesterpenge....... - 12 - - tilsammen... 4 Mk. 2 s. Tegn. bliver herved bekjendtgjort. Aalborg den 12te April 1826. Magistraten. Til Kjøbs anvises: En Jern Vindovn, 4 Etager, med alt Tilbehør. En stor Jernplade og en Træskuffe til at gjøre Malt. En meget god Stegevender med Tilbehør. Addresse-Contoiret giver Underretning hvor disse Effecter kunne erholdes.
Aalborgs Stifts Adresseavis, 1826-04-13
Handelsgartner Michael Dtange fra Gönningen, der nylig er ankommen til Aalborg, hvor han opholder sig nogle Dage, anbefaler sig med alle Sorter gode forædlede Frugttræer, saasom: Æbler, Pærer, Kirsebær, Færskner og Blommer, saavel høistammede som espallie, store engelske Stikkelsbær-, Ribs-, Hinbær- og Jordbær-Riis, Viinranker, blaa Hortensia, 124 udfyldte Nellike=Aflæggere, 12 Sorter Maaneds=Nelliker, 24 Sorter store udfyldte Haveroser, 12 Sorter, Maaneds- og altid blomstrende Roser, Moosroser og flere Sorter hollandske Blomster=wibler. Han lover billige Priser og haaber god Afsætning. Han logerer hos Skipper Peder Schmidt paa Søndergade.
Aalborgs Stifts Adresseavis, 1826-04-13
Til Salg, anbydes det af Skipper Ole Hvass's Enke i Nibe nu iboende og forhen eiende Sted, med tilhørende Salterbod, nu til næstkommende Paaske Flyttetid at tiltræde, saaledes som det undertegnede Boe er overdraget, og er eller skal blive, frigjort for alle Kongel. og Byeskatter. Om Kjøbet afhandles med Skiftecommissionen i sal. Statsraad Kjellerups og efterlevende Enkefrues fælleds Boe i Aalborg. Jeg Undertegnede tager mig den Frihed at bekjendtgjøre, at min nye anlagte Stampemølle nu er færdig, og modtages Tøi til Stampning saavel i Møllen selv som hos Hr. Kjøbmand N. W. Assens ved Færgestedet i Aalborg, Hr. Ogilvie i Søndertranders Kroe og Hans Nielsen Smed i Hals, hvorfra samme igjen, naar det er færdigt, tilbageleveres. - Hurtig Expedition, reel Behandling og billigste Priser forsikres. Gudumlunds Stampemølle den 22de Marts 1826. J. P. Jørgensen.
Aalborgs Stifts Adresseavis, 1826-04-13
God Rug- og Byghalm er at faae tilkjøbs hos Niels Bonderup i N. Sundbye. Syllegon, Morskabsbog for dannede Læsere, eller Noveller og Fortællinger, oversatte af H. C. F. Kluglein, Overkrigskommissair, 1ste og 2det Hefte, faaes indheftet for Vogelius. 8 Mk. hos Maculatur, a Riset 1 Rbdlr. 4 s., faaes hos Rottbøll Sadolin.
Aalborgs Stifts Adresseavis, 1826-04-13
Subskriptions-Plan. Paa Bogtrykker Hyphoffs Forlag i Ribe agter Undertegnede at udgive en liden Samling af moralske Sange over Bibelske Historier for Almuen. Foruden de 25 Stykker af samme, som jeg i Sommeren 1822 sendte i Manuskript til Hr. Professor og Ridder Guldberg, for at erfare hans Tanker derom, og som af ham findes omtalte i Fortalen til hans Bibelske Sange, som han det følgende Nytaar udgav over de samme Emner, men for et mere dannet Publicum, har jeg nu siden udarbeidet en halv Snees Stykker flere, alle til almindelig bekjendte Palme-Melodier. Og i det Haab at den ikke allene vil være en kjærkommen Læsebog for Almueskolernes Ungdom, samt en ikke upassende Belønningsbog for flittige Confirmantere, men ogsaa tillige en behagelig Opbyggelsesbog for de Ældre, tager jeg mig den Frihed herved at indbyde mine ærede Venner og Embeds-Brødre til Subskription forud, at min Forlægger, naar han seer sig betrygget for Tab, kan arbeide med fordobblet Lyst og Jver, og ved al udvortes Tækkelighed bidrage til end mere at anbefale mit lille Produkt, som ikke menes at skulle overstige 8 a 9 Ark. Prisen beroer paa Subskribenternes Antal, men skal ikke overstige 2 Ls paa Trkp. og 2 1/2 Ls. paa Skrp. pr. Ark. Subskription modtages hos DHr. Boghandlere Sadolin og Vogelius. Lønborg Præstegaard, den 30te December 1825. Bloch.